internet vaartha 129 Views
ముంబై : ఇన్వెస్టర్లు,మ్యూచువల్‌ఫండ్‌ పంపిణీ దారులకు మరింత వెసులుబాటు కల్పిస్తూ ప్రపంచ అగ్రశ్రేణి స్టాక్‌ ఎక్ఛేంజిబాంబే స్టాక్‌ఎక్ఛేంజి ఆన్‌లైన్‌ చెల్లింపుల విధానం ప్రారంభించింది. డీమాట్‌ విధానంలో లావాదేవీలకు మ్యూచువల్‌ఫండ్‌ ప్లాట్‌ఫామ్‌పై కంపెనీలు ఆన్‌లైన్‌ చెల్లింపులు చేసుకోవచ్చు. అన్ని ఆర్డర్లకు నిధులు విడుదలయిన తర్వాత మాత్రమే లావాదేవీలకు డీమాట్‌ విధానంలో అనుమతులు ఉంటాయని బిఎస్‌ఇ ఒక సర్క్యులర్‌ జారీ చేసింది. గతవారం లోనే బిఎస్‌ఇ ఒక ప్రకటనచేస్తూ పంపిణీ దారులకు తమ క్లయింట్లను రిజిష్టరుచేసుకునేందుకు బహుళ బ్యాంక్‌ చెల్లింపుల విధానం అమలుచేస్తామని బిఎస్‌ఇ స్టార్‌ ఎంఎఫ్‌ విధానం కింద అమలుకు వస్తుందని ప్రకటించింది. ప్రస్తుతం మ్యూచువల్‌ఫండ్‌ పంపిణీ దారులు ఒక బ్యాంకు ఖాతాను మాత్రమే రిజిష్టరు చేసుకోవాల్సి ఉంది. బిఎస్‌ఇ ఎస్‌టిఎఆర్‌ ఎంఎఫ్‌ ప్లాట్‌ఫామ్‌ కింద క్లయిట్లను రిజిస్టరుచేసుకునేముందు ఒక ఖాతాప్రారంభించాలి. తదనంతరం మార్చినెలలో బిఎస్‌ఇ కొన్ని కొత్త సేవలను ప్రారంభించింది. వాటిలో డిజిటల్‌నాన్‌డీమాట్‌ లావాదేవీలు నిరంతరం నిర్ణయిస్తుంది. ఆరురోజులపాటు ఆర్డర్లను నిలిపి ఉంచే సౌకర్యం కూడా ఇన్వెస్టర్లకు, పంపిణీదారులకు కల్పించింది. 2014లో మార్కెట్‌ పర్యవేక్షణ సంస్థ సెబి మ్యూచువల్‌ఫండ్‌ పంపిణీదారులు స్టాక్‌ ఎక్ఛేంజి ప్లాట్‌ఫామ్‌ను డీమాట్‌కాని విధానంపు లావాదేవీలకు కూడా వినియోగించుకోవచ్చని సూచించింది. అమ్మకాలు, లేదా కాలపరిమితితీరిన చెల్లింపులు వంటివి వీటిలో ఉన్నాయి. కొత్తవిధానం వల్ల మ్యూచువల్‌ ఫండ్‌ ఇన్వెస్టర్లు తమతమ పరిధిని స్టాక్‌ ఎక్ఛేంజిల్లో మరింత పెంచుకోవచ్చని బిఎస్‌ఇ చెపుతోంది.